PANJO JA JÄNKU
Hiirepoiss üllatab
Siin on tõesti tore. Minu kanala!
Hulda, siin on mu puurikanala!
Ja kõik mu uhked kanad ja nende värvitud munadki on siin.
Vaata Hulda, ma olen kanapuuris! Kukuu!
Või peaksin ma kaagutama? Ka-ka-kaa!
Ma olen peaaegu nagu kana.
Oi, siin on mu pulkade kogu. Olen seda hirmsasti otsinud.
Mõelda vaid, see on peaaegu täiuslik kogumik.
Arvad sa, Hulda, et see on kallis?
Sinule see on kallis. Ei usu, et see ka rahaliselt kallis on.
Aga see on uhke kogu. Toredaim, mida kunagi nähtud!
Ja siin on mu käbide kogumik.
Hulda, sa oled toonud kõik pööningule hoiule.
See on üks haruldane koht.
Selle poksijalatsi ma leidsin rannast.
Lained olid ta sinna toonud.
Oi, ma kukkusin! Aga ei saanud haiget.
Kas siin võiks hiiri olla, mis sa arvad?
Kui neid on, kas nad tulevad mulle kallale?
Ma võin ju olla allergiline, seda pole uuritud.
Kuula nüüd, väike kass, ega sa ometi tillukesi hiiri karda?
Sa oled nii julge ja tubli ju!
Ma olen kuulnud, et hiired võivad väga hakkajad olla.
No, mis sa nüüd! Räägin sulle sellest arast hiirepoisist.
Mõtleme, kuidas tal läheb.
Tema on arg, mitte sina.
Jah, räägi. Kas tast on saanud juba julge vend?
Tahad sa, et räägin selles loos ta julgeks?
- Jah! See võiks hea vaheldus olla.
Kas see hiir ronib ehtekarbist välja?
Räägime hiire karbist välja. Kuidas see õigupoolest juhtuda võiks?
Hiirepoiss oli kaua aega üht tähtsat asja kaalunud.
Mis saab, kui ta ükskord julgeb väikesest toakesest välja minna?
Satub ehk välismaale.
Kuidas ta siis oskab välismaa keelt rääkida?
Reisil võib sattuda laevale ja laevaga purjetada Inglismaale.
Ma pean siis inglise keelt oskama.
Nii ta otsustas ja tellis postimüügist ingliskeelse Piibli.
Sellepärast Piibli, et see huvitas teda.
Nüüd oli see kohale jõudnud.
"Holy Bible" oli selle peal kirjas.
Hiirepoiss oli koolis veidi keeli õppinud.
Ja nüüd ta alustas lugemist.
See meeldis talle väga.
Vahel ta täpsustas sõnaraamatust raskeid sõnu ja jätkas lugemist.
Nüüd ta oli jõudnud sinna, kus öeldi,
et õnnistatud oled sa tulles ja õnnistatud oled sa minnes.
Heldekene, see tähendab seda, et pole vaja karta, kui kuhugi lähed!
Või kuskilt tuled.
Hiirepoiss oli nüüd indu täis.
"Siis ma võin kasvõi kohe minna," mõtles ta.
Siis aga ta ei mõelnud enam midagi,
vaid pani seljakoti selga, ronis kastist välja ja lahkus.
Kui tore see oli! Polnud vaja karta.
Ta võis julgesti kastist välja ronida.
Sellel innul polnud piire. Kõrvade vilistades, tuiskas ta minema.
Õhtul kui ta raatsis kasti tagasi minna, oli ta väga õnnelik.
Oli õnnelik uue raamatu ja uue elu üle. Elu oli täiesti muutunud.
Tore, et sa rääkisid hiirepoisi julgeks.
Mul võiks ka olla selline ingliskeelne Piibel.
Ma võiksin seda Jänkule ette lugeda.
Küllap minagi õpiksin, eks ju Hulda?
Kuule, Panjo, kõiki soove ei saa alati täita.
Aga see soov on selline, et see täitub.
Tee see nahkkirst lahti!
Seal peaks olema selline pisike Piibel.
Hulda, see on samasugune, nagu sellel hiirepoisil!
Ongi. See on sulle ja ostame Jänkulegi samasuguse.
Kui Jänku ainult tahab seda.
Võiksite siis veeta pööningul aega ja õppida koos lugema.
Oh, appikene kui tore! Jänku kindlasti üllatub.
Ta vist ei saa arugi, kuidas tal veab.
Hulda, ostame juba täna Jänkule ka sellise.
Kohe kui lähme poodi. Seal on raamatupood ju kõrval.
Lähme nüüd, sööme midagi ja siis kohe poodi.
Tõlge: Einike Pähn